Sammen med 24 andre lærlinge fra hele landet bliver Mads Thomsen i dag hyldet. Prisen gives til lærlinge, der er i topklasse fagligt og socialt. Alle de 24 lærlinge har fået topkarakter for deres svendeprøve. - Jeg er ud af en motorgal familie, og har altid været optaget af motorer. Grunden til at jeg er blevet god til mit fag, er nok min passion for biler samt en super læreplads, siger Mads Thomsen i en pressemeddelelse. Han er blevet indstillet af sin virksomhed, Bilhuset-Haldrup Hobro A/S og sin skole, Tradium. - Mads er en god og ansvarsfuld kammerat og kollega. Han har en stor faglig indsigt, og er teknisk meget langt fremme, lyder indstillingen. Prisen overrækkes i dag i Den Sorte Diamant, hvor blandet andet undervisningsminister Christine Antorini deltager ved hyldesten.

Opsummering:
Mekaniker Mads Thomsen fra Mariager modtager i dag Metalindustriens Lærlingepris.